**Uzziņa par tiesību akta projektu**

02.08.2021.

|  |  |  |
| --- | --- | --- |
| № | Sniedzamā informācija | Informācija par projektu |
|  | **Grozījumi Ministru kabineta 2018. gada 30. oktobra noteikumos Nr.662 “Noteikumi par iedzīvotāju ienākuma nodokļa deklarācijām un to aizpildīšanas kārtību””** |
| 1. | Projekta izstrādes nepieciešamības pamatojums | Likuma “Par iedzīvotāju ienākuma nodokli”” (*redakcijā, kas stājās spēkā 2021. gada 1. janvārī*) 11. panta 3.5 daļa, 12. panta četrpadsmitā daļa un 15. panta 19.1 daļa papildina esošās tiesību normas ar papildus noteikumiem kā nosakāms no saimnieciskās darbības gūtais ienākums, maksātāja gada neapliekamais minimums un nodokļa likmes un to piemērošanu. Tādēļ ir nepieciešams papildināt Ministru kabineta 2018. gada 25. oktobra noteikumus Nr.662 “Noteikumi par iedzīvotāju ienākuma nodokļa deklarācijām un to aizpildīšanas kārtību”, lai nodrošinātu minētā likuma normu izpildi un noteiktu kārtību, kādā jāaizpilda gada ienākumu deklarācija profesionāliem sportistiem, saņemot algotā darba ienākumu no profesionālā sporta, saimnieciskās darbības veicējiem, saņemot samaksu par intelektuālo īpašumu, remigrējušiem diasporas locekļiem, piemērojot ārvalstu pensionāra neapliekamo minimumu. |
|  | Vadības darba plāna uzdevuma numurs un tā izpildes termiņš (ja nepieciešams) | Nav attiecināms. |
|  | Projekta īss saturs | Ministru kabineta noteikumu projekts “Grozījumi Ministru kabineta 2018.gada 30.oktobra noteikumos Nr.662 “Noteikumi par iedzīvotāju ienākuma nodokļa deklarācijām un to aizpildīšanas kārtību”” (turpmāk – noteikumu projekts) paredz šādus grozījumus :1. pilnveidot gada ienākumu deklarācijas aizpildīšanas kārtību, kādā ir norādāmi nosacītie izdevumi, kas saistīti ar samaksas par intelektuālo īpašumu (izņemot ienākumus, kurus izmaksā kolektīvā pārvaldījuma organizācija) gūšanu, kā arī literatūras, zinātnes vai mākslas darbu, atklājumu, izgudrojumu un rūpniecisko paraugu autoru un izpildītāju izdevumi, kuri saistīti ar šo darbu radīšanu, izdošanu, izpildīšanu vai citādu izmantošanu;
2. pilnveidot gada ienākumu deklarācijas aizpildīšanas kārtību iedzīvotāju ienākuma nodokļa piemērošanai algotā darba ienākumam no profesionālā sporta;
3. noteikt gada ienākumu deklarācijas aizpildīšanas kārtību remigrējušam diasporas loceklim, kas vēlas piemērot ārvalsts pensijas neapliekamo minimumu;
4. precizēt deklarācijas D pielikuma D3 zaudējumu un izdevumu pārsnieguma pārskata aizpildīšanas kārtību, ja nodokļa maksātājs saimnieciskās darbības zaudējumus un izdevumu ierobežojuma pārsniegumu no lauksaimnieciskās ražošanas un lauku tūrisma pakalpojumu sniegšanas izvēlas segt no pārējās saimnieciskās darbības ienākumiem;
5. veikt citus tehniskus precizējumus.
 |
|  | Iespējamie risinājuma varianti (ja nepieciešams) | Nav attiecināms. |
|  | Par projektu nosakāmā atbildīgā amatpersona | Mārtiņš Kalniņš, Valsts ieņēmumu dienesta Nodokļu pārvaldes direktora vietnieks |
|  | Nosakāmais projekta sagatavotājs (ja nepieciešams) | Marija Radzjušonoka, Valsts ieņēmumu dienesta Nodokļu pārvaldes Fizisko personu nodokļu daļas Pirmās metodikas nodaļas galvenā nodokļu inspektore |
|  | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. |
|  | Sabiedrības līdzdalība | Uzziņa par noteikumu projektu tiks publicēta Finanšu ministrijas mājas lapas sadaļā “Sabiedrības līdzdalība”. Termiņš sabiedrības līdzdalības viedokļa sniegšanai līdz š.g. 30. augustam. |
|  | Ministrijas struktūrvienības un padotības iestādēm ar kurām projekts jāsaskaņo | 1. Tiešo nodokļu departaments;
2. Juridiskais departaments;
3. Valsts sekretāra vietnieks nodokļu, muitas un grāmatvedības jautājumos.
 |
|  | Nosūtīšanas saskaņošanai termiņš, saskaņošanas termiņš | Nosūtīts struktūrvienībām saskaņošanai – 28.07.2021.Saskaņošanas termiņš – 11.08.2021. |
|  | Prognozējamā projekta finansiālā ietekme uz valsts budžetu | Projektā noteiktais regulējums tiks nodrošināts VID piešķirto līdzekļu ietvaros. |
|  | Tiesību akta ieviešanas kalendārais plāns | Izsludināts VSS:26.08.2021.Iesniegts MK:02.11.2021. |
|  | Politikas joma | Budžets un finanšu vadība |
|  | Uzziņas sagatavotājs | Marija RadzjušonokaValsts ieņēmumu dienesta Nodokļu pārvaldes Fizisko personu nodokļu daļas Pirmās metodikas nodaļas galvenā nodokļu inspektore Tālr.: 67121815, e-pasts: marija.radzjusonoka@vid.gov.lv. |

Uzziņu iesniedza Mārtiņš Kalniņš, Valsts ieņēmumu dienesta Nodokļu pārvaldes direktora vietnieks

Tālrunis 67121786, e-pasts: Martins.Kalnins@vid.gov.lv

Uzziņa iesniegta 28.07.2021.